laion/Wikipedia-Exotic huggingface dataset:
דין רציפות

דין רציפות הוא הליך בכנסת שנועד לאפשר את קידומה של הצעת חוק שאושרה בקריאה הראשונה, והמשך חקיקתה נעצר עקב התפזרות הכנסת. הליך הרציפות עוגן לראשונה ב-1964, בחוק רציפות הדיון בהצעות חוק, התשכ"ה-1964. בדברי ההסבר להצעה נכתב כי "הניסיון מראה, שעם סיום כהונתה של כנסת יוצאת, נשארות הצעות חוק מטעם הממשלה שהדיון בהן התחיל אך לא הסתיים. בכנסת החדשה יש צורך להגיש הצעות חוק אלה מחדש ולחזור על שלבי הדיון שכבר נתקיימו בכנסת היוצאת. במקרים רבים יש בכך משום חזרה מיותרת". הצעת החוק שהונחה על שולחן הכנסת, כפי שניתן ללמוד גם מדברי ההסבר, כוּונה רק להצעות חוק המוגשות מטעם הממשלה. הממשלה היא גם זו שיזמה את הצעת החוק, מתוך כוונה להקל על עצמה בהליכי החקיקה. במהלך הדיונים בהצעת החוק שונה נוסחה, ונקבע כי ניתן יהיה להחיל רציפות גם על הצעות חוק פרטיות, ולמעשה על כל הצעת חוק שאושרה בקריאה הראשונה. כן נקבעה הפרוצדורה הקיימת בעיקרה גם כיום - משעה שהודיעה הממשלה לכנסת על רצונה להחיל רציפות על הצעת חוק, רשאית כל סיעה להציע בתוך שבועיים שלא להחיל רציפות. במקרה כזה מצביעה מליאת הכנסת על הצעת הסיעה. אם אף סיעה לא מציעה שלא להחיל רציפות, או שהכנסת דוחה את הצעת הסיעה (דחייה שמשמעותה הסכמת הכנסת להחלת רציפות), עוברת הצעת החוק לדיון בוועדה שדנה בה בכנסת הקודמת. בשנת 1979 תוקן החוק, ביוזמתה של שולמית אלוני, ונקבע בו כי לא רק הממשלה תוכל להודיע על רצונה, אלא גם ועדה מוועדות הכנסת תוכל לעשות כן, לגבי הצעות חוק שהן יוזמה של ועדה מוועדות הכנסת או של חבר הכנסת. בשנת 1993 נחקק חוק רציפות הדיון בהצעות חוק, התשנ"ג-1993, ביוזמתו של חגי מירום. חוק זה החליף את החוק מ-1964, והוראותיו הן התקפות כיום. בחוק זה הונהגו מספר שינויים. ראשית, נקבע כי החלת רציפות על הצעת חוק פרטית תהיה רק אם חבר הכנסת עדיין מכהן בכנסת הנכנסת, ורק אם נתן הסכמתו לכך (אם חתומים על הצעת החוק מספר חברי הכנסת, די בכך שאחד מהם נתן את הסכמתו). שנית, נקבע כי אם ועדה מעוניינת להחיל רציפות על הצעת חוק, עליה להודיע על כך לממשלה, ולקיים את הדיון רק 21 ימים מאוחר יותר, כדי לאפשר לממשלה לגבש את עמדתה. כן נקבע כי החלת רציפות במקרה שאף סיעה לא הביעה התנגדות לא תהיה אוטומטית, ובכל מקרה תהיה הצבעה על כך במליאת הכנסת. חוק רציפות הדיון בהצעות חוק, התשנ"ג-1993 שלומית רביצקי טור-פז ומורן קנדלשטיין-היינה, מהו בעצם דין רציפות?, באתר המכון הישראלי לדמוקרטיה, 14 ביוני 2024 הצעת חוק רציפות הדיון בהצעות חוק, התשכ"ד-1964, ה"ח התשכ"ד 88
מונמורנסי

מונמורנסי (מצרפתית: Montmorency) היא קומונה ("מועצה מקומית") כ-15.3 ק"מ צפון-מערבית למרכז פריז. העיר העתיקה ידועה במיוחד כמקורה ומעוזה של אחת ממשפחות האצולה העתיקות והנכבדות ביותר בצרפת, בית מונמורנסי. כיום העיר היא פרבר יוקרה של פריז. מונמורנסי נזכרת לראשונה בשנת 993 בשם הלטיני Mons Maurentiacus, לאמור "הר מאורנטיאקוס". ה"הר" הוא גבעה החולשת על העיר שעליה הוקמה טירה – טירה שהייתה מעוזה של משפחת בית מונמורנסי עד הריסתה בידי האנגלים במהלך מלחמת מאה השנים. בשנת 1793, בשיאה של המהפכה הצרפתית, שונה שם העיר, אשר הזכיר יותר מדי את "המשטר הישן" (המלוכה והאצולה) ל-אמיל (Émile) על-שם ספרו של ז'אן-ז'אק רוסו, שנמלט אל העיר מ"פריז הרועשת" ושהה בה בין אפריל 1756 לדצמבר 1757. ב-1813, עם הרסטורציה שונה שם העיר לאנגיאן (Enghien), כשם הדוכסות שהוענקה לבית מונמורנסי, אולם היחס לעיר נשאר תמיד כאל "מונמורנסי". ב-1830 הוחזר השם מונמורנסי כשמה הרשמי של הקומונה. לפי מפקד האוכלוסין של 1999 כוללת הקומונה 20,599 איש. מדיה וקבצים בנושא מונמורנסי בוויקישיתוף אתר האינטרנט הרשמי של מונמורנסי (בצרפתית) מונמורנסי, ברשת החברתית פייסבוק מונמורנסי, ברשת החברתית אקס (טוויטר) מונמורנסי, ברשת החברתית אינסטגרם
מונמורנסי (פירושונים)

האם התכוונתם ל... מונמורנסי – בעבר: עיר בצרפת, כיום: פרבר של פריז בית מונמורנסי – משפחת אצולה עתיקה ונכבדת בצרפת אישים ממשפחה זו: אן דה מונמורנסי פרנסואה דה מונמורנסי שם הכלב בספר שלושה בסירה אחת (מלבד הכלב) מאת ג'רום ק. ג'רום
אר דאלם

אר דאלם (במלטית: Għar Dalam - "מערה חשוכה" או "מערת החשיכה") היא מערה השוכנת סמוך לעיר בירזבוג'ה (Birżebbuġa), בדרום-מזרחו של האי מלטה. במערה התגלו מספר שכבות מאובנים של בעלי חיים, שהמוקדמים שבהם הם בני 200,000 שנים, והמאוחרים בני פחות מ-10,000 שנה. עוד התגלו במערה עדויות לנוכחות האנושית המוקדמת ביותר הידועה במלטה, והמתוארכת לסביבות 5400 לפנה"ס. המערה העניקה את שמה לתקופת התיישבות זו המכונה תקופת אר דאלם. במקום המתוחזק על ידי הסוכנות הלאומית למורשת מלטה, שוכן מוזיאון קטן המציג את שפע הממצאים מהמערה. המערה שוכנת על הגדה הצפון-מזרחית של ואדי דאלם (Wied Dalem), כ-500 מטרים מחופי הים התיכון. זוהי מערה טבעית ממקור קרסטי, שנוצרה עקב שחיקת אבן הגיר המקומית על ידי מים. הכניסה אליה שוכנת בגובה של 15.5 מטרים מעל פני הים ועומקה 144 מטרים. רק 70 המטרים העליונים פתוחים לביקור קהל. שרידי בעלי החיים המוקדמים ביותר שהתגלו במערה הם מתקופת הפליסטוקן וגילם כ-200,000 שנים. בתקופה זו חיבר גשר יבשתי בין מלטה ובין סיציליה, ובעלי החיים נדדו דרומה כדי להימלט מהאקלים הקר. אף ששכבת הקרח לא הגיעה אל מלטה, גרמו שינויי האקלים לעושר במשקעים ולעיצוב הנוף. ואדי דאלם התחפר אט אט בשכבת הסלע, ולבסוף קרסה תקרתה של המערה, ושרידי בעלי החיים נשאבו לתוכה. השכבה התחתונה במערה (שכבה 6) עשויה מחרסית ואיננה מכילה מאובנים. מעליה נמצאת "שכבת ההיפופוטם" (שכבה 5), שבה התגלו שרידי פיל ננסי והיפופוטם (Hippopotamus melitensis), ומעליה שכבת אבנים קטנות (שכבה 4). השכבה הבאה מכונה שכבת האיילים (שכבה 3) והיא זכתה לשמה בגלל ממצאים רבים של שרידי איילים. לצידם נמצאו גם מאובני שועלים, זאבים, דובים, צפרדעים, עטלפים, חדפיים ועוד. את שכבת האיילים מכסה שכבת אבן גיר דקה החותמת את תקופת הפליסטוקן (שכבה 2), ומעליה שוכנת השכבה המתורבתת שבה התגלו שרידים הקשורים ליישוב האנושי המוקדם באי. בין היתר נמצאו בשכבה זו גרזני אבן, כלי קדרות, אבנים מעובדות מצור ומזכוכית געשית, חרוזים עשויים מצדפות, ומאובני אדם וחיות משק בית. המערה נזכרה לראשונה בכתובים ב-1647, אך רק ב-1865 הובהרה חשיבותה המדעית, עת נתגלו בה שרידי אדם. בין השנים 1892–1937 נערכה סדרה של חפירות מעמיקות באתר, ונידרש פתרון לעפר ולאדמה שחולצו מהמערה. לכן הוקם במקום מוזיאון קטן ב-1930 והוא נפתח לקהל ב-1933. במוזיאון שני אולמות גדולים השוכנים משני צידי הכניסה למערה, ובהם אלפי ממצאים ערוכים בתיבות עץ. בנוסף מוצגים במקום שלדי דוב, פיל אפריקני צעיר, היפופוטם וגולגולת של נקבת אדם בוגרת. בשנת 2002 נחנכה במוזיאון תצוגה חדשה הסוקרת, בין היתר, את היווצרות המערה, את ממצאיה ואת תולדות המחקר במקום, וכן עומדת על השלכותיה של תקופת הקרח על מלטה. מדיה וקבצים בנושא אר דאלם בוויקישיתוף אתר האינטרנט הרשמי של אר דאלם (באנגלית) המערה באתר מורשת מלטה דפדפת מידע מאתר מורשת מלטה המערה באתר לשכת התיירות של מלטה תמונות מהאתר אודות המערה
המערה הכחולה (מלטה)

המערה הכחולה (במלטית: Taht il-Hnejja - "מערת הקשת"; באנגלית: The Blue Grotto) היא מערכת של שש מערות טבעיות, המכונה על שמה של הגדולה שבהן. המערכת שוכנת בצוקים שבחופו הדרומי של האי מלטה. גובה הקשת הטבעית בכניסה למערה המרכזית הוא כ-45 מטרים. האתר ידוע בשלל צבעי מי הים המשתקפים כתוצאה מהחזרת קרני השמש בשעות הבוקר, והמושפעים ממיקומה של המערה, מהצבעים הזוהרים המוחזרים על ידי הצמחייה התת-ימית ומהמינרלים שעל קרעית הים. שמה של המערה באנגלית הוענק לה על ידי חייל בריטי אשר מצא דמיון בינה ובין המערה הכחולה באי קפרי שבאיטליה‏. הגישה אל המערות עצמן אפשרית רק באמצעות סירות. אר דאלם מדיה וקבצים בנושא המערה הכחולה בוויקישיתוף אודות המקום (אורכב 27.03.2010 בארכיון Wayback Machine) המערה הכחולה באתר לשכת התיירות של מלטה תמונות מהאתר The Blue Grotto ערך זה הוא קצרמר בנושא גאוגרפיה. אתם מוזמנים לתרום לוויקיפדיה ולהרחיב אותו.
מפרץ רמלה

מפרץ רמלה (במלטית: Ir-Ramla il-Ħamra; באנגלית: Ramla Bay) הוא מפרץ השוכן בצפונו של האי גוזו במלטה, ובו נמצאת רצועת החול המשמעותית ביותר בחופי האי, שרוחבה המרבי כמאה מטרים. משמעות שמו המלא של המקום במלטית היא "החול האדום", וזה ניתן לו בשל צבעו. המפרץ מוקף בגבעות שבהן נטועים גנים ופרדסים. בחוף שוכנת מערת קליפסו, המיוחסת לנימפה קליפסו, שלפי האודיסאה הצילה את אודיסאוס לאחר שספינותיו טבעו בסערה. היא טיפלה בו עד שהתאושש ובמשך שבע שנים שהה עימה. מתחת לחול התגלו מספר שרידים רומיים, ועוד נמצאו בו שרידי מלט מעורב באבק שרפה, בו עשו האבירים ההוספיטלרים שימוש כמעין מוקש פרימיטיבי, כדי להגן על החוף במאה ה-18. במרכז החוף ניצב פסל לבן של הבתולה. בשנת 2007 עמד המפרץ בליבה של שערורייה שנגעה לכוונת יזמים להקים וילות במקום. מדיה וקבצים בנושא מפרץ רמלה בוויקישיתוף המפרץ באתר לשכת התיירות של מלטה תמונות המקום ערך זה הוא קצרמר בנושא גופי מים. אתם מוזמנים לתרום לוויקיפדיה ולהרחיב אותו.
דני ליבגוט

דני ליבגוט (נולד ב-18 ביוני 1971) הוא שחקן כדוריד ישראלי ששיחק בתפקיד פיבוט וכיום מאמן קבוצת הנוער של א.כ. נס ציונה. ליבגוט נולד בריגה, לטביה ועלה לישראל בגיל שמונה. הוא החל את דרכו כשחקן כדוריד בבית הספר לכדוריד של הפועל ראשון לציון. בהמשך שיחק במחלקות הנוער של האגודה ובנבחרת בית הספר עמית עמל, במסגרתה זכה פעמיים באליפות המדינה והשתתף עם בית הספר באליפות העולם בשוודיה בשנת 1988. בשנים 1988–1989 שיחק במקביל לקבוצת הנוער של המועדון גם בקבוצת הבוגרים והיה שותף לזכייה בשני גביעים ואליפות אחת. בשנת 1990 הושאל ליבגוט לעונה אחת לאגודת א.כ. נס ציונה ולאחר מכן לארבע עונות באגודת מכבי רחובות במהלכן זכה פעם אחת בתואר מלך השערים של הליגה. בשנת 1995 חזר דני לקבוצת הפועל ראשון לציון ושיחק בה במשך שבע שנים. בין הישגיו הבולטים בשנים אלו נמנות שש זכיות באליפות המדינה, חמש זכיות בגביע מדינה, מעל 40 משחקים בגביע אירופה, שלוש השתתפויות בליגת האלופות האירופית ובהן העפלה אחת לרבע הגמר (כולל ניצחונות על קבוצות העל האירופאיות קיל ולשקו). בשנת 2003 עבר לקבוצת א.כ. נס ציונה ושיחק בה במשך שלוש עונות יחד עם אחיו טולי ליבגוט, המשחק כשוער. בשנים אלו הקבוצה העפילה פעמיים לחצי גמר הפלייאוף ופעם אחת לגמר גביע המדינה. בשנת 2005 עבר (ביחד עם אחיו טולי) לשחק בקבוצת מ.כ. חולון (קריית שרת בעבר) למשך ארבע עונות. בתקופה זו העפילה הקבוצה פעמיים לפלייאוף העליון של הליגה. שיחק גם במדי נבחרת ישראל בכדוריד והיה שותף להישג ההיסטורי של העפלה לאליפות אירופה בשוודיה בשנת 2002. ביוני 2009 התקיים טקס פרידה של הנבחרת מליבגוט במשחק נגד נבחרת גרמניה. ליבגוט שיחק לרוב בחולצה מספר 13 (פרט לנבחרת ישראל שבה שיחק עם המספר 20). בשנת 2008 סיים ליבגוט בהצלחה את לימודיו בקורס מאמני כדוריד של מכון וינגייט. דני מונה למאמן קבוצת מכבי קריית שרת חולון לעונת 2009/2010. בעונת 2013\2014 נבחר למאמן העונה כאשר הגיע עם קבוצתו מ.כ חולון למקום השישי בליגה עם ניצחונות רבים. בעונת 2014\2015 התפטר מקבוצת מ.כ חולון כאשר הייתה בתחתית. ובעונת 2015\2016 מונה למאמן הנוער של הפועל ראשון לציון, עמה זכה באליפות. בשנת 2020ֶ עבר ליבגוט לאמן את קבוצת הנוער של א.ס. רמת השרון. בשנת 2022 החל לאמן את קבוצת הנוער של מועדון הכדוריד א.כ. נס ציונה. דני ליבגוט נשוי לעדי ואב לשלושה בנים. אורי פלד, ראשל"צ ניצחה במשחק העונה, באתר nrg‏, 4 בפברואר 2001
ערב א-נעים

ערב א-נעים (בערבית: عرب النعيم, תעתיק מדויק: ערב אל נעים) הוא כפר בדואי בגליל התחתון השייך למועצה האזורית משגב. הכפר שוכן סמוך ליישובים אשחר ואשבל, צפונית לעיר סח'נין ודרומית לכרמיאל. ערב א-נעים מונה כ-650 תושבים, וקיבל הכרה ממשלתית כיישוב בשנת 1999. במשך שנים רבות נחשבו התנאים הפיזיים והכלכליים בכפר לירודים ביותר, וחסרו: חשמל, מים, תשתיות, ביוב, כבישים ועוד. בעשור הראשון של המאה ה-21 נבע הדבר בעיקר מכך שלכפר לא הייתה תוכנית מתאר מאושרת, ולכן לא ניתן היה לבנות תשתיות באופן חוקי. בהתערבותו של השר פואד בן אליעזר, אשר ביקר במקום ולא שבע רצון מתנאי הקיום של תושביו, זכו גן הילדים שהוקם מתרומה ותחנת טיפת חלב המאולתרת בחיבור לחשמל, חיבור אשר מספק חשמל בעומסים נמוכים ואינו מאפשר אפילו חימום כראוי בחודשי החורף הקרים באזור. ב-19 בינואר 2010 אישרה הוועדה המחוזית לתכנון ובנייה את תוכנית המתאר של היישוב, לאחר עיכובים רבים. בכך אושרה תוכנית הבנייה האחרונה של הכפרים הבדואים במשגב. תהליך זה כלל תיאום של גורמים רבים, בהם: מינהל מקרקעי ישראל, רשות הטבע והגנים, קק"ל, משרד הפנים ומשרד הבינוי והשיכון. ביישוב מעל 350 ילדים ובני נוער, עשרות מהם חרשים. תלמידי בית הספר היסודי בכפר לומדים בכמאנה ובסלאמה, בעוד תלמידי החינוך העל-יסודי נשלחים לבתי ספר בסח'נין, בהם רוב התלמידים אינם בדואים (דבר היוצר מקרים של ניתוק ותחושות נחיתות בקרב תלמידי הכפר). מאפיין תרבותי מעניין הוא שבכפר התפתחה שפת סימנים ייחודית שמשמשת את החרשים בכפר. את הפעילות החינוכית ביישוב מפעיל רכז נוער מטעם המועצה. בשנים האחרונות מפעילים חברי קיבוץ אשבל בשותפות עם רכז הנוער מרכז למידה, מועדון חברתי לילדים ולנוער, קבוצות נשים וקבוצות מנהיגות, העוברות הכשרה בקיבוץ אשבל. כמו כן, קיימת פעילות של קידום נוער ביישוב. הכפר הבדואי שהצביע לנתניהו: "הוא הכיר בנו", 18 במרץ 2015 אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. הנתונים לפי טבלת מדד חברתי כלכלי של למ"ס נכון לשנת 2021
סיקסרד, מלך אסקס

סיקסרד (באנגלית: Seaxred) היה מלך ממלכת אסקס בין השנים 616–617. סיקסרד היה בנו של קודמו, המלך סאברט. במותו של אביו ירש אותו יחד שני אחיו סאוורד, ומלך לצידו. ייתכן שמלך לצידם אח נוסף בשם סיקסבולד. בעוד שאביהם התנצר בשנת 604 וניסה לנצר את הממלכה, בניו נותרו פגנים באמונתם. במותו השיבו סיקסרד וסאוורד את דת המדינה לדת הקלטית הפגנית, וגירשו את מילטוס הקודש -ההגמון של לונדון מהממלכה לאחר שהוא סירב לתת להם את לחם הקודש. בשנת 617 פלש צבא ממלכת וסקס לאסקס, ושני האחים נהרגו בקרב למול הצבא הפולש. קורות חיים באתר ה-BBC ממלכת אסקס באתר worldtimelines
אלברט

האם התכוונתם ל... אישים אלברט הראשון, מלך הבלגים – מלך הבלגים השלישי אלברט השני, מלך הבלגים – מלך הבלגים השישי אלברט, נסיך סקסה-קובורג-גותה – הדוכס מסקסוניה, בעלה של ויקטוריה מלכת בריטניה הנסיך אלברט ויקטור, דוכס קלרנס ואייבונדייל – בנו הבכור של אדוארד השביעי, מלך הממלכה המאוחדת אלבר השני, נסיך מונקו – נסיך מונקו, והשולט בנסיכות מונקו אלברט השביעי, ארכידוכס אוסטריה – שליט ארצות השפלה ההאבסבורגיות אלברכט מברנדנבורג – קרדינל והנסיך הבוחר של מיינץ והארכיבישוף של מגדבורג במאה ה-16 ג'ורג' פרדריק ארנסט אלברט – שמו של ג'ורג' החמישי, מלך הממלכה המאוחדת גרד אלברט – מנצח גרמני הרברט אלברט – מנצח גרמני פלוריאן אלברט – כדורגלן הונגרי אלברכט, דוכס וירטמברג – גנרל בצבא האימפריה הגרמנית במהלך מלחמת העולם הראשונה ויורש העצר של ממלכת וירטמברג. מקומות אגם אלברט – אחד האגמים הגדולים באפריקה אלברט הול – אולם מופעים בלונדון כיכר המלך אלברט – כיכר בתל אביב תעלת אלברט – תעלה בבלגיה אלבר (עיר) – עיירה בצפון צרפת, זירתם של מספר קרבות במלחמת העולם הראשונה הר אלברט – ההר הגבוה ביותר בהרי הרוקי אנדרטאות אנדרטת אלברט – אנדרטה בגני קנזינגטון בלונדון, מול אלברט הול כלי רכב אלברט (מכונית) – היא מכונית סלון, מתוצרת יצרנית חלקי חילוף לכלי טיס "Adam, Grimaldi & Co" אשר יוצרה בבריטניה בין השנים 1929–1920 אלברט הראשון (פירושונים) גשר אלברט (פירושונים) אישים ששמם הפרטי הוא אלברט
אלברכט

אלברכט (Albrecht) הוא שם משפחה ושם פרטי לגברים ממקור גרמני. האם התכוונתם ל... אישים גרד אלברכט – מנצח גרמני כריסטוף אלברכט – נגן עוגב, מנצח, מלחין, מוזיקולוג ומחנך מוזיקה גרמני קונרד אלברכט – אדמירל גרמני במלחמת העולם השנייה שליטים אלברכט הראשון, מלך גרמניה אלברכט השלישי, הנסיך הבוחר מברנדנבורג אלברכט מברנדנבורג – קרדינל והנסיך הבוחר של מיינץ אלברכט, דוכס וירטמברג אלברכט השני, מלך גרמניה אלברכט, מלך שוודיה אלברכט, נסיך פרוסיה (1837–1906) פרדיננד אלברכט הראשון, דוכס בראונשווייג-וולפנביטל פרדיננד אלברכט השני, דוכס בראונשווייג-וולפנביטל אלברט
חוק המשיכה

האם התכוונתם ל... חוק המשיכה האוניברסלי – כבידה חוק המשיכה (העידן החדש) – חוק פסבדו-מדעי לפיו מחשבות משפיעות בצורה יצירה על היקום. חלק מרכזי בסרט "הסוד" מתבסס על חוק זה.
תסביב אשך

תסביב אשך (באנגלית: Testicular torsion) מצב בו האשך מסתובב סביב עצמו, בעקבות בעיה רפואית מולדת כלשהי או כתוצאה מחבלה ישירה, תנועה חדה, מאמץ וכדומה. הסיבוב מכווץ את כלי הדם המזרימים את הדם לאשך, דבר שעלול לגרום למוות של רקמות האשך ואף להוביל לנמק. זו תופעה שכיחה ומופיעה אצל כאחוז אחד מן הגברים בגילים שונים. לרוב מופיעה אצל מתבגרים אך קיימת בגילים מוקדמים ומאוחרים יותר. הסובלים מאשכים טמירים פגיעים יותר לתסביב. תסביב אשך הוא מצב חירום כירורגי המצריך התערבות כירורגית מידית כיוון שהתסביב עלול לגרום לנמק. יש להגיע לאבחון רפואי בהקדם האפשרי ובמקרה של תסביב הטיפול הרפואי הוא ניתוח. התופעה מתבטאת בכאב חריף, חד ופתאומי באשך או באזור הבטן התחתונה. האשך יהיה נוקשה ורגיש למגע באזור שק האשכים ותיתכן גם במקרים מסוימים בחילה, הקאה ועלייה של חום הגוף. כמו כן, התופעה מאופיינת בהיעדר רפלקס כרמסטרי (רפלקס של שריר הכרימסטר שמושך את האשכים למעלה, אל תוך הגוף, בתגובה לגירויים שונים או שינויי טמפרטורה). צינור הזרע עשוי להראות מעובה. בלוטת יותרת האשך בדרך כלל משנה את מיקומה. בעזרת בדיקת אולטרה סאונד ניתן לראות את מצב זרימת הדם לאשך (אם קיימת או לא קיימת זרימה). תסביב אשך הוא מצב חירום כירורגי המצריך התערבות כירורגית מידית כיוון שהתסביב עלול לגרום לנמק. יש להגיע לאבחון רפואי בהקדם האפשרי ובמקרה של תסביב הטיפול הרפואי יהיה ניתוח שבמסגרתו מבצעים החזרה של האשך למצבו התקין ובכך מאפשרים הזרמת דם תקינה. לאחר מכן, מבצעים "קיבוע אשך" (orchiopexy) - מקבעים (תופרים) את האשך לרקמת האשך על מנת שהתופעה לא תחזור. לרוב מקבעים גם את האשך השני כדי למנוע אפשרות של תסביב באשך השני בעתיד. הניתוח אפקטיבי רק אם יבוצע במהלך 4-6 שעות הראשונות מתחילת הופעת הסימפטומים. תוך 12 שעות - שיעור ההצלחה יורד ל-70%, בתוך 24 שעות יורד ל-20% הצלחה, לאחר 24 שעות יש 0 אחוז הצלחה לניתוח (כיוון שהאשך נפגע בצורה קשה הגורמת לחוסר תפקוד ודורש הסרה). במקרה של חשד גבוה או ספק לגבי האבחון, הרופאים ינתחו את האשך על מנת לשלול אפשרות של תסביב; גם אם יתברר כי האשך תקין, יבוצע "קיבוע אשכים" כמניעה למקרה עתידי. ישנם מקרים נדירים אשר האשך מסתובב חזרה באופן טבעי - תהליך זה נקרא "Torsion detorsion". תסביב האשך עלול לגרום לסיבוכים הבאים: נזק לאשך ואף מוות של האשך: אם המצב אינו מטופל תוך מספר שעות עלולה חסימת זרימת הדם לאשך לגרום נזק בלתי הפיך ואף למות האשך. אם הנזק לאשך חמור מאוד יהיה צורך לכרות אותו בניתוח. עקרות: במקרים מסוימים, נזק או אובדן האשך עלולים לפגוע בפוריות של הגבר וביכולתו להכניס נשים להריון. הידרוצלה מחלות ומומים באשך תסביב שחלה מדיה וקבצים בנושא תסביב אשך בוויקישיתוף דוד בן מאיר, על מה יכולים לרמז כאבים באשך אצל ילדים, באתר הארץ, 30 ביולי 2014 תיאור מקרה: תסביב אשך אצל קשיש, באתר אגודה ישראלית לסוכרת, ‏7 בפברואר 2020 ערנותו של הצוות רפואי הביאה לאבחנה מהירה: תסביב אשך, באתר החברה לאיכות ברפואה, ‏8 במרץ 2023 תסביב האשך: מצב חירום אורולוגי, באתר BEOK, ‏18 באוגוסט 2019 סיבוכים של תסביב האשך באתר מכבי שרותי בריאות. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
הסכם אמבואז

הסכם אמבואז (בצרפתית: Edict de Amboise) היה הסכם בין הקתולים להוגנוטים (פרוטסטנטים) שנערך בטירת אמבואז ב-19 במרץ 1563, אשר סיים את השלב הראשון של מלחמות הדת בצרפת. מצד הקתולים חתמה על ההסכם קטרינה דה מדיצ'י, עוצרת בשם בנה, שארל התשיעי, מלך צרפת. ההסכם הכיר בזכותם של ההוגנוטים לחופש דתי והביא לסיום קרבות שבהם נהרגו מאות בני אדם. במסגרת ההסכם הותר לבצע טקסים דתיים פרוטסטנטיים בבתים פרטיים ובערים שהוגדרו מראש במחוזות השונים. הפרלמנט לא היה שבע רצון מההסכם, אך נכנע לרוב שהשיג המלך בן ה-14 בפרלמנט של רואן. אולם הסכם אמבואז לא היה אלא הפוגה במלחמה. שני הצדדים נתמכו על ידי כוחות חיצוניים: הקתולים - על ידי פליפה השני, מלך ספרד, וההוגנוטים - על ידי אליזבת הראשונה, מלכת אנגליה וכוחות אלה דרבנו אותם לשוב ולהילחם זה בזה וב-1567 התחדשו המלחמות ששיאן היה ב-24 באוגוסט 1572 בטבח ליל ברתולומאוס הקדוש בו נרצחו מאות הוגנוטים. הסכם אמבואז (באנגלית) (מתוך Calvinism in Europe, 1540-1610: a collection of documents מאת A. C. Duke,Gillian Lewis,Andrew Pettegree) ערך זה הוא קצרמר בנושא צרפת. אתם מוזמנים לתרום לוויקיפדיה ולהרחיב אותו.
קארל ויירשטראס

קארל תאודור וילהלם וַיֶירְשְטְרַאס (בגרמנית: Karl Theodor Wilhelm Weierstraß‏; 31 באוקטובר 1815, אוסטנפלדה (Ostenfelde), מחוז וסטפאליה – 19 בפברואר 1897, ברלין) היה מתמטיקאי גרמני, המכונה "אבי האנליזה המודרנית". ויירשטראס הוא האיש האחראי לניסוח הקפדני והיסודי של האנליזה המודרנית. פעל רבות כדי להבהיר את היסודות לנושאים הללו, ונודע בכך שהתעקש שכל הוכחה תהיה מבוססת על יסודות מוצקים. תוך שהוא מסתמך על עבודתו של אוגוסטן לואי קושי, הניח את התשתית המוצקה של החשבון האינפיניטסימלי, שעד תקופתו היו רעיונותיו בעייתיים בשל הבסיס הרעוע שלהם. ויירשטראס הנהיג את ההגדרות המודרניות של מושגים יסודיים כמו גבול ונגזרת, במונחי ε , δ {\displaystyle \varepsilon ,\delta } . כמה מהמשפטים החשובים באנליזה נקראים על שמו, דוגמת משפט בולצאנו-ויירשטראס ומבחן M של ויירשטראס להתכנסות טורי פונקציות. ויירשטראס נחשב גם למרצה מצוין, ואחד מתלמידיו היה גאורג קנטור, שוויירשטראס היה תומך נלהב של רעיונותיו המהפכניים. תלמידים נוספים שלו היו פרדיננד גאורג פרובניוס, סופיה קובלבסקיה, ארתור מוריץ שנפליס, הרמן שוורץ ומתמטיקאים מפורסמים נוספים. ויירשטראוס נולד למשפחה קתולית שהתגוררה בכפר בפרובינציית וסטפאליה. הוא החל להתעניין במתמטיקה בעת שלמד בגימנסייה בפאדרבורן. לאחר סיום לימודי הגימנסיה הוא החל ללמוד משפטים, כלכלה ומימון באוניברסיטת בון, כדי שיוכל להמשיך בדרכו של אביו שהיה פקיד במגזר הציבורי. ויירשטראוס הזניח את לימודיו ובמקום זאת למד מתמטיקה באופן פרטי. הוא עזב את לימודיו באמצע ועבר ללמוד מתמטיקה באוניברסיטת מינסטר, שם גילה עניין בין השאר בפונקציה אליפטית. במקביל הוא למד הוראה במינסטר והוסמך להוראה. החל משנת 1843 הוא לימד מתמטיקה, פיזיקה, בוטניקה וספורט בעיירות בפרוסיה המערבית. במקביל הוא פרסם מאמרים במתמטיקה שהביאו לו בשנת 1854 תואר דוקטור של כבוד מאוניברסיטת קניגסברג. בשנת 1856 הוא החל ללמד בבית ספר טכני בברלין שהיה אחד המרכיבים באיחוד שיצר מאוחר יותר את האוניברסיטה הטכנית של ברלין. החל משנת 1864 כיהן כפרופסור למתמטיקה באוניברסיטת ברלין. בשנת 1872 הדגים את "פונקציית ויירשטראס": פונקציה רציפה בקטע, שאין לה נגזרת באף נקודה בו. בשנת 1886 יצא ספרו: Abhandlungen aus der Funktionenlehre, המציג את פיתוחיו בתאוריה המודרנית (באותם ימים) של פונקציות. הספר התבסס על טיוטות של הרצאותיו שכתבו תלמידיו. ב-1895 החברה המלכותית הבריטית העניקה לו את מדליית קופלי. מכתש על הירח נקרא על שמו. משפטי ויירשטראס – רשימת משפטים של ויירשטראס בתחומים שונים במתמטיקה מדיה וקבצים בנושא קארל ויירשטראס בוויקישיתוף קארל ויירשטראס, באתר פרויקט הגנאלוגיה במתמטיקה קארל ויירשטראס, באתר MacTutor (באנגלית) רשימת מונחים על שם ויירשטראס בוויקיפדיה האנגלית קארל ויירשטראס, באתר אנציקלופדיה בריטניקה (באנגלית) כתבי קארל ויירשטראס בפרויקט גוטנברג (באנגלית)
ספיקה (פירושונים)

האם התכוונתם ל... ספיקה – במכניקה, כמות או מסת הזורם (נוזל, גז וכדומה) העובר דרך שטח חתך נתון ביחידת זמן ספיקה (נהר) – כמות המים הזורמת בנהר בזמן נתון ספיקה (כוכב) (Spica) - הכוכב הבהיר ביותר בקבוצת הכוכבים בתולה ספיקא – בהלכה: מצב של אי-ודאות
סרגל (פירושונים)

האם התכוונתם ל... סרגל – מכשיר למדידת אורך ולשרטוט סרגל חישוב – מכשיר מכני לעריכת חישובים צמיד סרגל – צמיד אשר ניתן לפרק וליישר לצורת סרגל סרגל כלים – במחשבים, רכיב בממשק משתמש גרפי סרגל (קבוצת כוכבים) – קבוצת כוכבים קטנה בשמי הדרום כביש הסרגל – קטע מתוך כביש 65 בישראל אירוס הסרגל – מין צמח בסוג אירוס
ערפל (פירושונים)

האם התכוונתם ל... ערפל – תופעה במזג האוויר ערפל קרב – מונח צבאי הבא לתאר את חוסר הוודאות הקיים במהלך קרב ערפל (להקה) – להקת פולק-בלאק מטאל ישראלית תא ערפל – בפיזיקה, סוג של גלאי חלקיקים מר ערפל – כינויו של ג'יימס פוגארטי, מוזיקאי בריטי FOG – מכשיר מדידה גירוסקופי אופטי ערפל (מחזה) – מחזה תיאטרון ישראלי
יומנו של חנון - הקש האחרון

יומנו של חנון - הקש האחרון (באנגלית: Diary of a wimpy kid: Last straw) הוא ספר מאויר שנכתב על ידי סופר והקריקטוריסט האמריקאי ג'ף קיני, הספר השלישי בסדרת הספרים יומנו של חנון. בספר זה אבא של גרג משקיע מאמצים כדי להקשיח את בנו גרג. ספר זה יצא לאור בארצות הברית ב-13 בינואר 2009 בארצות הברית ובישראל ב-15 בנובמבר 2009. הספר נמכר בישראל במכירה מוקדמת בכ-10,000 עותקים. במהלך ספר זה מתוארים חייו של גרג מינואר עד סוף שנת הלימודים. לגרג נמאס להיות "ילד גדול", מכיוון שמתנות חג המולד שהוא מקבל מתאימות לילד מבוגר וכוללות סל כביסה, גרביים וספרים, והוא מעוניין במתנות שקיבל כילד קטן - משחקי מחשב. אביו של גרג יוצא לסרט עם רודריק וגרג ובקופה הם פוגשים בחור שהסתכסך פעם עם אביו של גרג אך הוא השתנה לטובה אחרי ששהייה בפנימייה צבאית שינתה אותו . אביו של גרג חושב שהוא יכול להפוך את גרג לגבר. ערך מורחב – יומנו של חנון - דמויות גרג הפלי - כותב את היומן, ילד "חנון", אחיהם של רודריק ומני. במהלך הספר הולך לחוג כדורגל, ומנסה לשכנע את אביו לא ללכת לפנימייה צבאית. רודריק הפלי - אחיו הגדול של גרג, הוא המתופף של להקת חיתול תאון. ראולי ג'פרסון - חברו הטוב ביותר של גרג. פרנק הפלי - אביו של גרג, רושם אותו לחוג כדורגל, וכמעט הביא אותו לפנמייה צבאית. הולי הילז - גרג מאוהב בה לאורך כל הספר, אך היא תופסת אותו רק כידיד. סוזן הפלי - אימו של גרג. מני הפלי - אחיו הקטן של גרג, והוא מלשין עליו כל הזמן. פרגלי - הוא ילד מכיתתו של גרג, גרג מפחד ממנו באופן מסוים ואף שונא אותו. ‏ יומנו של חנון 3: קיץ קטלני (סרט) אתר האינטרנט הרשמי של יומנו של חנון - הקש האחרון (באנגלית) האתר הרשמי של הספר (באנגלית) אסף רוזן, הקופרזן: ביקורת על "יומנו של חנון - הקש האחרון", באתר nrg‏, 1 בדצמבר 2009 יעל בן-שלמה, יומנו של חנון - סיפור הצלחה, באתר News1 מחלקה ראשונה, 16 בנובמבר 2009 מירב קריסטל, "יומנו של חנון": 10,000 עותקים במכירה מוקדמת, באתר ynet, 12 בנובמבר 2009 כנרת זמורת-ביתן דביר - יומנו של חנון - הקש האחרון יומנו של חנון - הקש האחרון, באתר OCLC (באנגלית)
ארמן לוי

האם התכוונתם ל... ארמן לוי (מהפכן) – פובליציסט, פעיל במסגרת כל ישראל חברים והקונסיסטוריה היהודית של צרפת, פעיל למען האמנציפציה היהודית ברומניה, המזכיר של אדם מיצקביץ', מהפכן והיסטוריון. ארמן לוי (מינרלוג) – מינרלוג צרפתי שעיקר פרסומו בשיטת הכתיב שהציע לתיאור מרחבי של גבישים.